text: [{"text_idx": "#000001", "text": "Xinxalli barruu kana irrattii godhamee ijjennoo seeraa abbaa barru kana qophesseeti."}, {"text_idx": "#000002", "text": "Akkuma beekkamu Mirgi Wabii mirga bu\u2019uuraa heera mootummaatiin beekkamtii argatee dha. Heera Mootummaa Federaalaa Dimokiraatawaa Rippablika Itoophiyaa kew.19(6) jalatti Qajeeltoon jiru mirgi wabii shakkamaadhaaf eegamuu akka qabuu dha. Haa ta\u2019u malee mirgi wabii mirga daangaa hin qabne (absolute right) miti. Mirgi kun haala addaan seeraan tumameen dhoorkamu danda\u2019a ykn mirkaneessa wabii gahaa ta\u2019e akka dhiyeessu taasifamuu danda\u2019a. Seerota haala addaatiin mirga wabii tuman keessaa Seerri deemsa falmii yakkaa isa tokkoo dha. Seerri deemsa Falmii Yakkaa Kewt. 67 haala addaa (Exception to the principle ) dha. Inumaayyuu Haala addaa qajeeltoof qofa osoo hin taane Haala addaatiif adda (exception to the exception ) fakkaata . Sababni isaas shakkamtoota mirgi wabii isaanii SDFY kew.63 jalatti eeyyamamuufii danda\u2019an kew. 67 jalatti haalli itti dhoorkamuu danda\u2019an ni jiraata waan ta\u2019eefidha. Akka qajeeltoo hiikkoo seeraatti immoo seerri dhimma tokko haala addaatiin yeroo tumu haala dhiphina qabuun hiikamuu qaba."}, {"text_idx": "#000003", "text": "Haaluma kanaan Barreeffama gabaabaa kanaan immoo dhimma mirga wabii SDFY keewwata 67(A) jalatti mirga wabii waliin walqabatee haalli mirgi wabii ittiin dhoorkamu ilaaluuf yaalla."}, {"text_idx": "#000004", "text": "SDFY KEW.67 haallan mirgi wabii itti dhorkamuu danda\u2019an keessaa tokko 67(A) jalatti dirqama wabii irratti ibsame kan raawwatu ta\u2019ee yoo hin mul\u2019annee dha. Gaaffiin asirratti deebii barbaadu; \u2013"}, {"text_idx": "#000005", "text": "dirqama wabii hin raawwatu jedhanii tilmaamuuf dhimmi ilaalamuu ykn mirkana\u2019uu qabu maali?\nIyyataan dirqama barreeffamee wabii irratti ibsamee jiru kan raawwatu ta\u2019ee yoo hin mul\u2019anne"}, {"text_idx": "#000006", "text": "Asirratti Abbaan Alangaa kewt 67(A) caqasuun shakkamtoonni ykn himatamaan miliquu waan danda\u2019uuf jechuudhaan qofa mirga wabii isaa nuuf haa dhoorkamu jedhanii dhiyeessu akka hin qabne hubatamuu qaba.."}, {"text_idx": "#000008", "text": "Abbaan Alangaa waa\u2019ee Amala himatamaa, Haala jireenya isaa (fkn,teessoo,maatii, iddo jireenya dhabbata kan qabu ta\u2019u),Nama naannoo kana gadhiisee miliqee iddoo kan biraatti jiraachuu danda\u2019a jedhamee kan shakkamu ta\u2019uu fi dhiisuu fi kkf qorachuun"}, {"text_idx": "#000009", "text": "Yakka raawwatamee fi eenyummaa namichaa madaaluudhaan shakkamaan kun Mana Murtichaatti deebi\u2019ee dhiyaatuu akka hin dandeenye ta\u2019uu isaa tilmaamni akka fudhatamuuf carraaquu qaba. Dhimma kanaan wal qabatee rakkoowwan jiran yeroo tokko tokko Ragaan deeggaruu dhabuun ni mul\u2019ata."}, {"text_idx": "#000010", "text": "Kanaafuu Wanta qabatamaa ta\u2019e shakkamaan ykn himatamaan mana murtiitti dhiyachuu hin danda\u2019u jedhamee shakkisiisuu danda\u2019u jirachuun isaa sirritti qulqulla\u2019uu qaba."}, {"text_idx": "#000019", "text": "Himatni yakkaa himatamtoonni ittiin himataman dhimmi shakkamaan ittiin shakkame ulfaataa fi ,daddabalamaa ta\u2019uu isaaniitiif himatamtoonni dirqama wabii isaanii kabajanii mana murtiitti deebi\u2019uu hin danda\u2019an jedhamee tilmaama fudhachuun mirga wabii dhoorkuun akka danda\u2019amu ,kana malees dhimmootni biroo himatamaan dirqama wabii isaa kabajee mana murtiitti dhiyachuu hin danda\u2019u jedhamee shakkisiisuu danda\u2019u jirachuun isaa sirritti qulqulla\u2019uun yoo dhiyaate mirga wabii dhoorkisiisuun akka danda\u2019amu hubatamuu qaba."}]